Isabel Marin Arrizabalaga

Isabel Marin Arrizabalaga (Errenteria, Gipuzkoa, 1963) filologoa, irakaslea eta ekintzailea da, kulturartekotasunaren alorrean aditua eta Alemaniako Mimi (Mit Migranten, für Migranten) proiektuaren zuzendaria.

 Bizitza 
Euskal Filologia ikasketak egin zituen Isabel Marin Arrizabalagak. Alemaniara joan zen bizitzera 1990ko hamarkadan.

 Lan ibilbidea 

 Irakasle 
Hizkuntza irakasle gisa egiten du lan, unibertsitatean gaztelania irakasten eta etorkinei alemana irakasten. 

Euskara irakasle ere aritu da Alemanian. 2011n Hanburgoko Cervantes Institutuak euskara ikastaro egonkor bat martxan jartzeko asmoa izan zuen, eta tailer irekiak eman zituen etorkizuneko ikasleen artean euskara ezagutzera emateko. Helburua astean behin euskara klaseak ematea zen.

 Berriemaile 
Euskadi Irratiarekin kolaboratu du Hanburgon korrespontsal gisa. 

 Hizlari 
Hainbat hitzaldi eman ditu, hala nola, “Kulturartekotasunaren bila” izenburuko mintegia 2011ko azaroren 16 eta 17an Errenteriako Xenpelar etxean. 

 Mimi proiektua 
2005ean sortu zen Hanburgon (Alemania) Mimi proiektua. Alemaniara iristen diren migratzaileei osasungintzaren alorrean laguntzea du helburu. Horretan dihardu Isabel Marinek, proiektuaren zuzendari errenteriarrak.

Mit Migranten, für Migranten da gure leloa (Migratzaileekin, migratzaileentzat), eta proiektuaren izena, Mimi, horren laburdura da. Isabelek adierazten duenez proiektuan  lan egiten duten guztiek daukate migrazioarekin lotutako istorio bat, bakoitzak bizi izan du migrazio prozesu bat, eta ikuspuntu jakin batetik ekiten diote lanari. Osasunaren arloan egiten dute lan, baina ez dira medikuak; errefuxiatuei eta migranteei medikuarenera laguntzen diete, eta arlo horrekin lotutako informazioa ematen diete. Azken finean, helburua da osasungintzan izan ditzaketen mugak eta oztopoak gainditzen laguntzea.

 Erreferentziak 

 Kanpo estekak 

Kategoria:Errenteriarrak
Kategoria:Emakume ekintzaileak
Kategoria:Euskal Herriko filologoak
Kategoria:Emakume filologoak
Kategoria:Euskal Herriko irakasleak
Kategoria:Emakume irakasleak
Kategoria:Hizlariak